text: Det tyske mindretal markerede 70 års-dag
  24 november 2015 kl. 06.40
  
  Det tyske mindretals organisation markerede mandag aften sin 70 års fødselsdag.
  Det tyske mindretal i sønderjylland havde behov for en ny start efter nazi-tysklands fald i 1945 - og det blev til Bund Deutcher Nordsleswiger.
  Mindretallets rolle under besættelsen gjorde begyndelsen svær, men i dag indgår det tyske mindretal som en naturlig del af livet i Sønderjylland - og fremhæves sammen med det danske mindretal syd for grænsen som et forbillede for mindretal overalt i Europa.
  Fødselsdagen blev fejret med reception og taler i  mindretallets hus i Aabenraa.
  Formanden for Bund Deutscher Nordschleswiger, Hinrich Jürgensen, holdt festtalen, hvor han både så tilbage på den vanskelige start i en efterkrigstid, hvor mange sår skulle heles og frem til nu, hvor danske og tyske lever sammen i grænselandet i stor fordragelighed:
  NDR, den nordtyske regionale radio-og tv-station, har lavet denne omtale af Bund Deutscher Nordschleswiger gennem 70 år.
  